National Endowment for the Arts

National Endowment for the Arts (NEA) on Yhdysvaltain liittovaltion virasto, joka jakaa tukea taiteellisesti arvokkaille hankkeille.About us, National Endowment for the Arts. Se perustettiin tarkoitukseen säädetyllä lailla vuonna 1965 liittovaltion itsenäiseksi virastoksi. NEA:n toimitilat sijaitsevat pääkaupunki Washingtonin vanhassa postirakennuksessa. 

Viidenkymmenen ensimmäisen toimintavuotensa aikana 1965–2014 NEA on myöntänyt toistasataa tuhatta apurahaa, yhteissummaltaan noin viisi miljardia Yhdysvaltain dollaria. Apurahansaajia voivat olla taiteilijat tai taiteilijayhteisöt ja aloina taidekasvatus, tanssi, muotoilu, kansantaide, kirjallisuus, paikallinen kulttuurityö, mediataide, museotyö, musiikki, musiikkiteatteri, ooppera, esittävät taiteet, teatteri ja kuvataiteet.

 Historia 

1980-luvun puolivälistä 1990-luvun puoliväliin kongressi myönsi NEA:lle vuosittain 160–180 miljoonan dollarin vuosibudjetin, kunnes konservatiiviset ryhmät kuten perinteisiä perhearvoja korostava, sittemmin viharyhmäksi luokiteltu American Family Association alkoivat kritisoida NEA:ta moraalisesti arveluttavien taiteilijoiden kuten valokuvaajien Andres Serrano ja Robert Mapplethorpe tukemisesta.Quigley, Margaret: The Mapplethorpe Censorship Controversy, PublicEye.org, Political Research Associates 2.10.2009. Myös presidentti Ronald Reagan oli virkaan astuessaan 1981 esittänyt NEA:n lakkauttamista, mutta hänen alaisensa saivat hänet luopumaan aikeesta.Honan, William H.: Book Discloses That Reagan Planned To Kill National Endowment for Arts, The New York Times 15.5.1988. Jo 1960-luvun lopulla NEA:n kirjallisuustukipolitiikasta syntyi kohu, kun virasto myönsi 500 dollarin apurahan Aram Saroyanille hänen yhden sanan mittaisesta runostaan ”lighght”.Daly, Ian: You Call That Poetry?! How seven letters managed to freak out an entire nation. poetryfoundation.org, 2007.

NEA:n budjettia pienennettiin 1996, mutta se on sen jälkeen alkanut taas vähitellen nousta. Vuonna 2004 NEA:n vuosibudjetti oli 121 miljoonaa ja vuonna 2008 145 miljoonaa dollaria.President Bush Signs Consolidated Appropriations Act of 2008 with $144.7 Million for National Endowment for the Arts , NEA 27.12.2007 Vuonna 2010 budjetti oli 168 miljoonaa dollaria, mutta laski seuraavalle vuodelle 154 miljoonaan.

Tammikuussa 2017 Yhdysvaltojen uusi presidentti Donald Trump ilmoitti aikovansa lakkauttaa NEA:n yhdessä tutkimusta, opetusta, kirjastoja, arkistoja ja museoita tukevan National Endowment for the Humanities (NEH) -viraston sekä julkisia televisio- ja radiokanavia ylläpitävän Corporation for Public Broadcastingin (CPB) kanssa.Trump aikoo leikata myös kulttuurilta ja journalismilta – nämä ovat lakkautuslistalla, Yle Uutiset 31.1.2017. NEA kuitenkin säilyi, mutta on Trumpin toisella virkakaudella joutunut keskeyttämään edistyksellisen Challenge America -ohjelman, joka oli suunnattu vähävaraisille ja muun muassa mielenterveysongelmaisille. Sen sijaan NEA keskittyy Trumpille tärkeään Yhdysvaltain itsenäisyyden 250-vuotisjuhlavuoteen 2026.

Hallinto
NEA:n johdossa on Yhdysvaltain presidentin neljäksi vuodeksi kerrallaan nimittämä puheenjohtaja.Cohen, Patricia: Vacancies Hamper Agencies for Arts, The New York Times 7.8.2013. Puheenjohtajan tukena toimii National Council on the Arts -niminen neuvosto, joka arvioi tukihakemukset. Neuvoston 14 jäsentä nimittää presidentti heidän asiantuntemuksensa perusteella. Lisäksi jäseninä on kerrallaan kuusi kongressin jäsentä, joilla ei kuitenkaan ole äänioikeutta.National Council on the Arts , nea.gov. Vuodesta 2014 NEA:ta johtaa R. Jane Chu.President Obama announces his intent to nominate Jane Chu, Chairman, National President.Jane Chu confirmed as NEA Chairman after position had been vacant for a year, The Washington Post 12.7.2014.

Apurahat
NEA myöntää apurahoja kolmessa eri kategoriassa:
 apurahat taidehankkeille;
 kansalliset aloitteet; ja
 yhteistyösopimukset.

Apurahansaajia voivat olla taiteilijat tai taiteilijayhteisöt ja aloina taidekasvatus, tanssi, muotoilu, kansantaide, kirjallisuus, paikallinen kulttuurityö, mediataide, museotyö, musiikki, musiikkiteatteri, ooppera, esittävät taiteet, teatteri ja kuvataiteet.

Nelisenkymmentä prosenttia NEA:n myöntämästä tuesta suuntautuu osavaltioiden ylläpitämille ja muille alueellisille kulttuurilaitoksille.

NEA:n myöntämiin palkintoihin kuuluvat National Medal of Arts sekä kolmessa kategoriassa myönnettävät elämäntyöpalkinnot: NEA National Heritage Fellowships kansantaiteen ja -musiikin ansioituneille tekijöille, NEA Jazz Masters Fellowships jazzmuusikoille ja jazzmusiikin edistäjille, sekä NEA Opera Honors oopperataidetta edistäneille henkilöille.

Lähteet

Luokka:Yhdysvaltain valtion virastot
Luokka:Yhdysvaltain taide